Aitoo. Aitoo — Finlandiyaning Pirkanmaa viloyatidagi Pälkäne munisipalitetida joylashgan qishloq. 2020-yil oxirida qishloqda 2569 nafar aholi istiqomat qilgan edi. Aitoo Pälkäne munitsipalitetining markazi — Onkkaaladan sharqda, 322-sonli mintaqaviy yoʻl boʻyida joylashgan. Aitooda bitta oziq-ovqat doʻkoni va ikkita maktab mavjud. Qishloq yozda boʻlib oʻtadigan "Aitoon Kirkastusjuhlat" nomli rok festivali bilan mashhur. Tarixi. Aitoo kamida 1890-yildan beri mavjud. Dastlab Aitoo nomi rasmiy qishloq yoki ferma nomi emas, balki Kajantila, Miemala va Kouvala qishloqlari tomonidan tashkil etilgan katta jamoaga ishora qiluvchi atama edi. U dastlab Luopioinen munitsipalitetining bir qismi boʻlib, 2007-yilda Pälkäne bilan birlashtirilgan. Nom. Martti Rapolaning soʻzlariga koʻra, qishloqning nomi "aita" soʻzi bilan bogʻliq, bu esa „panjara“ maʼnosini bildiradi. Uning nazariyalaridan yana biri shuki, "Aitoo" „bir panjara bilan oʻralgan qishloqlar“ degan maʼnoni anglatadi, bu qishloqlar orasiga Kajantila, Miemala va Kouvala kiradi. Uning boshqa nazariyasiga koʻra, bu nom "aitoo" dialektal soʻzidan olingan boʻlib, Tavast tilidagi „devor bilan oʻralgan maydon“ (standart finchada: "aitaus") degan maʼnoni anglatadi.